Den Vest-Sjællandske Avis, 1815-09-23
Oversigt. af Dagens udenlandske Nyheder. Kongen af Spaniens Fader, den forrige Konge af Spanien, Carl IV., er med sin Familie kommet tilbage til Rom, som han havde forladt under Krigen med Reapel. Cardinal Fesch, Napoleons Onkel, opholder sig i denne Bye, men er ikke forestillet Paven, han fører Pragt og hans Vogn bærer endnu Napoleons Vaaben. Den hellige Fader er syg. Forresten bereder man sig til store Høitideligheder i Jtalien, da den Østerrigske Keiser forventes dertil for at lade sig trone til sit nye Kongerige, som man mener at skulde stee den 4de October. Den Østerrigske Keiserinde afreiser den 9de September til Mailand. – En Begivenhed er indtruffen, som man slet ikke veed at forklare sig, den at Keiser Alexanders Broder, Storfyrste Constantin, er pludselig afreist fra Warschau til Paris og allerede er passeret Frankfurt, en saa lang Reise som er foretaget lige imod Vinteren, og paa en Tid da den Russiske Armee og dens Keiser bereder sig til at forlade Frankerige er en Besynderlighed; man gietter paa at en Deel af den Russiske Armee skal blive i Frankerige og staae under Storfyrstens Commando, Vist nok foregaaer store Forandringer ved den Russiske Armee, thi ikke allene le 15000 Russiske Garder som vare komne til Willng faaet Ordre at gaae tilbage til Petersborg; men ogsaa er Qvarteer bestilt for den tilbagerykkende Armee i Worms til den 21de Sept., og i Petersborg venter man snart Keiser Alexander tilbage. Ved Vertus holdes en General-Revne over hele Armeen, hvorpaa dens Opbrud skal følge, alle Monarker og høie Generaler ville være overværendederved. Russerne har forsynet deres Armee med 8000 Franske Geværer fra Metz og 8000 fra Strasborg, som de har ladet udtage. (Rusland har saa Mangel paa Vaaben, og deres store Geværfabrik i Tula kan ikke forsyne dens uhyre Armeed. De Allierede betragte Frankerige som en riig Kilde til at afhielpe deres Armeers Fornødenheder; den Preussiske Armee har saaledes renonceret paa at faae sin tilgodehavende Sold udbetalt for ikke at fortære den i Frankerige, og at oppebie dens Modtagelse indtil de Franske Contributioner komme ind og den kan udbetales den i dens eget Land. Fæstningen Givet har nu ogsaa overgivet sig til Preusserne. – De Franske Tropper har forladt Strasborg og den Kongelige Præfect, Greven af Bouthillier, har holdet sit Jndtog deri. Fæstningsværkerne om Hüningen nedrives med al Magt; men dog lave Østerrigerne sig til med en stor Hær og endog forsynede med Congreviske Raketter at beleire Fæstningen Nyebreisach. Man har sagt at Østerrigerne ville, ligesom Preusserne, holde en General Revue og saa rømme Frankerige og at blot Preusserne og Engellænderne ville blive der tilbage; men det seer nu saadant udi Frankerig, at de vel vil blive nødte til at blive der. Spanierne har standset i deres Marsch, men deres General har vist ikke Uret naar han siger: at man kylder i Frankerige Kongen med Munden, men Napoleon i Hiertet, og at Kongen af Spanien blot har sendt Armeen ind i Landet for at hielpe Ludvig den 18de ogstandse de indvortes Uroligheder. Disse Uroligheder antage nu ogsaa en saa alvorlig Characteer, at man slet ikke kan troe, at de Allierede Armeer kan saasnart forlade Frankerige.